John Legend jongste lid van eksklusiewe klub | Netwerk24
John Legend jongste lid van eksklusiewe klub
John Legend het pas die jongste lid van die eksklusiewe EGOT-klub geword.
Sir Andrew Lloyd Webber, John Legend en sir Tim Rice is Sondagaand vereer vir hul werk aan Jesus Christ Superstar, 'n regstreekse uitsending van dié gewilde musiekblyspel. Al drie is ook nou lede van die eksklusiewe EGOT-klub. Foto: AP
EGOT is vir die vier grootste toekennings in die vermaaklikheidsbedryf: die Emmy-, Grammy-, Oscar- en Tony-toekennings.
John Legend met die Emmy wat hom nou lid van die EGOT-klub maak. Foto: AP
Die 39-jarige Legend het Sondagaand 'n Emmy vir sy vertolking van Jesus in Jesus Christ Superstar gewen.
Legend het in 2015 vir sy liedjie "Glory" in die rolprent Selma 'n Oscar gewen. In 2017 is hy met 'n Tony vir sy rol as medevervaardiger van die Broadway-produksie "Jitney" vereer. Hy het ook al talle Grammys verower.
Legend is die 14de lid van die EGOT-klub. Ander wenners sluit in Audrey Hepburn en Mel Brooks.
Sir Andrew Lloyd Webber en sir Tim Rice het hulle Sondagaand saam met Legend by die EGOD-klub aangesluit.
Legend se vrou, Chrissie Teiger, het op sosiale media gewys hoe haar man sy Emmy op sy kas by al sy ander toekennings sit.